Document ID: 31991R2145

Uredba Sveta (EGS) št. 2145/91
z dne 15. julija 1991
o spremembi Uredbe (EGS) št. 790/89 v zvezi z najvišjim zneskom pomoči za izboljšanje kakovosti in trženja v sektorju oreškov in rožičev
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1623/91 [2], in zlasti člena 14d(3) Uredbe,
ob upoštevanju predloga Komisije [3],
ob upoštevanju mnenja Evropskega parlamenta [4],
ker je Uredba (EGS) št. 790/89 [5] določila najvišji znesek finančnega prispevka države članice in Skupnosti na hektar za načrte za izboljšanje kakovosti in trženja iz člena 14d Uredbe (EGS) št. 1035/72; ker je ta pomoč v bistvu namenjena kot sredstvo za pospeševanje krčenja, ki mu sledi ponovna zasaditev in/ali sprememba sorte; ker je za zagotovitev dejanske izpolnitve tega cilja maksimalni znesek na hektar treba razdeliti, da bi upoštevali specifično naravo vsakega opravila pri izvajanju načrta; ker mora prvi prag, ki predstavlja večji del financiranja, ki ga zagotovi Skupnost, zajeti opravila, ki v tehničnem smislu največ prispevajo k izboljšanju kakovosti, in ki se, glede na izkušnje, lahko izvajajo vsako leto samo na relativno majhnem delu nasada, zajetega v načrtu; ker je treba to financiranje zagotoviti po fazah, da bi upoštevali hitrost izvajanja ukrepov brez obremenitve kapitala za proizvodnjo organizacije proizvajalcev; ker mora drugi, nižji prag financi rati druge vrste opravil, ki se nanašajo na preostali del nasada, v katerem se izvajajo osnovna dela za izboljšanje kakovosti;
ker je treba sprejeti določbe za prehodno obdobje za morebitne prilagoditve in preglede načrtov, ki so bili odobreni pred datumom začetka veljavnosti te uredbe,
SPREJEL NASLEDNJO UREDBO:
Člen 1
Člen 2 Uredbe (EGS) št. 790/89 se nadomesti z:
"Člen 2
Najvišji znesek na hektar iz člena 14(d) Uredbe (EGS) št. 1035/72 za načrt, ki se izvede v desetletnem obdobju, se razporedi na naslednji način:
1. Najvišji znesek 475 ECU na leto v petletnem obdobju se nanaša na krčenje, ki mu sledi ponovna zasaditev in/ali sprememba sorte.
Ta najvišji znesek obsega financiranje dela, ki je povezano z izvajanjem zgoraj navedenih opravil, ki se nanašajo na območje, ki ne presega 40 % celotne površine nasada, zajetega v načrtu, od česar največ 20 % v prvih dveh letih izvajanja načrta in največ 20 % v drugih treh letih.
Za preostala leta izvajanja načrta se za ponovno zasajene površine oziroma površine, na katerih je bila izvedena sprememba sorte, plača najvišji znesek v višini 200 ECU na leto;
2. Najvišji znesek v višini 200 ECU na leto v desetletnem obdobju za delo, povezano z izvajanjem katerihkoli drugih opravil, ki se nanašajo na preostali del nasada."
Člen 2
Podrobna pravila za uporabo te uredbe se sprejmejo v skladu s postopkom, določenim v členu 33 Uredbe (EGS) št. 1035/72.
Člen 3
Ta uredba začne veljati z dnem objave v Uradnem listu Evropskih skupnosti.
Uporablja se:
(a) takoj v zvezi z načrti za izboljšanje kakovosti in trženja, odobrenimi po začetku njene veljavnosti;
(b) od 1. septembra 1993 v zvezi z načrti iz prvega pododstavka, odobrenimi pred začetkom njene veljavnosti.
Uredba se ne uporablja za izdatke, ki so nastali pred dnevom začetka veljavnosti iz prvega pododstavka pri izvajanju predhodno odobrenih načrtov.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. julija 1991

Labels: 17
19
6